[{"text_idx": "#000002", "text": "Elektra movebleco estas konsiderata ilo kontrau\u0306 la klimata s\u0302ang\u0302o.\nEstus tamen pli rapide kaj pli efike, veti almenau\u0306 en la urboj pri la biciklo."}, {"text_idx": "#000005", "text": "Sed c\u0302u tio estas vere necesa au\u0306 c\u0302u la zorgo pri la klimato servas nur kiel preteksto por la akiro de statusa simbolo?\nJ\u0302us klimatesploristoj de la universitato de Oksfordo elkalkulis ke estus pli granda helpo al la klimato, se en la urboj pli da homoj uzus biciklon anstatau\u0306 atendi g\u0302is la kolektiva elektrizado de au\u0306tomobiloj.\nLa sciencistoj akcentas kiom grava estas la redukto de enaerigoj per la motorizita trafiko."}, {"text_idx": "#000006", "text": "Al tio elektraj au\u0306tomobiloj povus ja liveri kontribuon, sed bedau\u0306rinde ne sufic\u0302e rapide.\nKonverti la gigantan aron da privataj veturiloj de fuelbruligaj motoroj al elektraj, tio dau\u0306ros ankorau\u0306 10 g\u0302is 20 jarojn.\nTio estas tempo kiun la homaro ne plu havas.\nKaj ja unue necesus produkti la elektrajn au\u0306tomobilojn.\nJen procezo kiu ankau\u0306 ne enaerigas nur agrablan odoron de floroj."}, {"text_idx": "#000007", "text": "En la urboj oni povas per g\u0302i traveturi praktike c\u0302iun distancon dum akceptebla tempo, ofte ec\u0302 pli rapide ol per publikaj transportiloj au\u0306 per la au\u0306tomobilo.\nCerte, ne c\u0302iu vere povas fari tion.\nKelkaj korpoj ne permesas tion.\nSed preskau\u0306 c\u0302iu povas transiri al la biciklo kaj per tio signife redukti sian piedpostsignon.\nLa esploristoj de Oksfordo prezentas kalkulon ke la c\u0302iutagaj biciklantoj en grandaj eu\u0306ropaj urboj postlasas piedpostsignon kiu estas je 84 procentoj malpli granda ol tiu de la c\u0302iutagaj individuaj au\u0306tomobilveturantoj."}, {"text_idx": "#000008", "text": "La nombroj ja estas certe disputeblaj sed la mesag\u0302o restas valida: Anstatau\u0306 atendi ke oni iutage ac\u0302etos elektran au\u0306tomobilon kaj intertempe veturi ankorau\u0306 per la malnova veturilo, la urbanoj de c\u0302i tiu mondo sidig\u0302u sur biciklo.\nKaj tio havas bonegan kromefikon: Biciklado akcelas ec\u0302 la bonhumoron, almenau\u0306 plej ofte.\nG\u0302i estas bonfartiga por la korpo kaj ventumas la animon.\nKaj kiu volas decidi pri tiu pas\u0302o nur post anticipa rekompenco, al tiu estu dirite: Ankau\u0306 bicikloj estas tre belaj (kaj ofte tro multekostaj) objektoj de sopiro."}]